钦定古今图书集成/明伦汇编/官常典/第713卷 > 何无忌
## 钦定古今图书集成/明伦汇编/官常典/第713卷 > 何无忌

按《晋书》本传：“无忌，东海郯人也。少有大志，忠亮任气，
人有不称其心者，辄形于言色。州辟从事，转太学博
士。镇北将军刘牢之，即其舅也，时镇京口，每有大事，
常与参议之。会稽世子元显子彦章封东海王，以无
忌为国中尉，加广武将军。及桓元害彦章于市，无忌
入市，恸哭而出，时人义焉。随牢之南征桓元，牢之将”
降于元也，无忌屡谏，辞旨甚切，牢之不从。及元篡位，
无忌与元吏部郎曹靖之有旧，请莅小县。靖之白元，
元不许，无忌乃还京口。初，刘裕尝为刘牢之参军，与
无忌素相亲结，至是因密共图元。刘毅家在京口，与
无忌素善，言及兴复之事，无忌曰：“桓氏彊盛，其可图
乎？”毅曰：“天下自有彊弱，虽彊易弱，正患事主得难耳。”
无忌曰：“天下草泽之中，非无英雄也。”杀曰：“所见唯有
刘下邳。”无忌笑而不答，还以告裕，因共要毅，与相推
结，遂共举义兵，袭京口。无忌伪著传诏服，称敕，使城
中无敢动者。初，桓元闻裕等及无忌之起兵也，甚惧。
其党曰：“刘裕乌合之众，势必无成，愿不以为虑。”元曰：
“刘裕勇冠三军，当今无敌。刘毅家无儋石之储，摴蒱
一掷百万。何无忌，刘牢之之甥，酷似其舅，共举大事，
何谓无成？”其见惮如此。及元败走，武陵王遵承制，以
无忌为辅国将军、琅邪内史，以会稽王道子所部精
兵悉配之，南追桓元，与振武将军刘道规俱受冠军
将军刘毅节度。元留其龙骧将军何澹之、前将军郭
铨、江州刺史郭昶之守湓口。无忌等次桑落洲，澹之
等率军来战。澹之常所乘舫，旌旗甚盛，无忌曰：“贼帅
必不居此，欲诈我耳，宜亟攻之。”众咸曰：“澹之不在其
中，其徒得之无益。”无忌谓道规曰：“今众寡不敌，战无
全胜。澹之虽不居此舫，取则易获，因纵兵腾之，可以
一鼓而败也。”道规从之，遂获贼舫。因传呼曰：“已得何
澹之矣！”贼中惊扰，无忌之众亦谓为然。道规乘胜径
进，无忌又鼓噪赴之，澹之遂溃，进据寻阳，遣使奉送

振乘间陷江陵。无忌、道规进攻谦于马头，攻桓蔚于
龙泉，皆破之。既而为桓振所败，退还寻阳。无忌与毅、
道规复进讨振，克夏口三城，遂平巴陵，进次马头。桓
谦请割荆、江二州，奉送天子，无忌不许。进军破江陵，
谦等败走，无忌侍卫安帝还京师，以无忌督豫州扬
州淮南庐江安丰历阳堂邑五郡军事、右将军、豫州
刺史，加节，甲仗五十人入殿，未之职。迁会稽内史、督
江东五郡“军事，持节、将军如故，给鼓吹一部。义熙二
年，迁都督江荆二州江夏随义阳绥安豫州西阳新
蔡汝南颍川八郡军事、江州刺史，将军、持节如故。以
兴复之功，封安城郡开国公，食邑三千户。”增督司州
之弘农、扬州之松滋，加散骑侍郎，进镇南将军。卢循
遣别帅徐道覆顺流而下，舟舰皆重楼，无忌将率众
距之，长史邓潜之谏曰：“今以神武之师，抗彼逆众，回
山压卵，未足为譬。然国家之计，在此一举。闻其舟舰
太盛，势若上流蜂虿之毒，邾鲁成鉴，宜决破南唐，守
二城以持之，其必不敢舍我远下，蓄力俟其疲老，然
后击之。若弃万全之长策，而决成败于一战，如其失
利，悔无及矣。”无忌不从，遂以舟师距之。既及，贼令强
弩数百，登西岸小山以邀射之，而薄于山侧。俄而西
风暴急，无忌所乘小舰被飘东岸，贼乘风以大舰逼
之，众遂奔败。无忌尚厉声曰：“取我《苏武节》来！”节至！乃
躬执以督战。贼众云集，登舰者数十人，无忌辞色无
挠，遂握节死之。诏曰：“无忌秉哲履正，忠亮明允。亡身
殉国，则契协英谟；经纶屯昧，则重氛载廓。及敷政方
夏，实播风惠。妖寇构乱，侵扰邦畿，投袂致讨，志清王
略。而事出虑外，临危弥厉，握节陨难，诚贯古贤，朕用
伤恸于厥怀。其赠侍中、司空，本官如故。谥曰忠肃。”子
邕嗣。初，桓元克京邑，刘裕东征，无忌密至裕军所，潜
谋举义，劝裕于山阴起兵。裕以元大逆未彰，恐在远
“举事，克济为难。若元遂窃天位，然后于京口图之，事
未晚也。”无忌乃还。及义师之举，参赞大勋，皆以算略
攻取为效，而此举败于轻脱，朝野痛之。